15. schôdza NR SR - 7.deň - A. dopoludnia
Dátum: 2024-06-20
Poslanec: Jarjabek, Dušan (SMER - SD)
Druh vystúpenia: Vystúpenie v rozprave

48. Takže ešte raz, príjemný dobrý deň, dámy a páni. Vážená pani ministerka, vážený pán predseda, kolegyne, kolegovia, dámy a páni, dovoľte, aby som prispel niekoľkými slovami aj do tejto rozpravy o tomto veľmi vážnom zákone, o ktorom sa už hovorí mesiace dopredu a predpokladám, že tá rozprava ešte neskončila, aj keď eventuelne tento návrh zákona bude prijatý. Skôr ako trošku začnem hovoriť o hlavne teda RTVS, dovoľte, aby som vám prečítal pozmeňujúci návrh, aby ste eventuelne aj k tomu pozmeňujúcemu návrhu sa mohli, lebo vyšiel na webovej stránke už podľa Vorschriftu, ale aby ste aj k tomu návrhu, ktorý prečítam, eventuelne sa mohli vyjadriť. Či už vo faktickej poznámke, alebo v rozprave. Teda: 1. V čl. I § 3 ods. 1 sa za písmeno d) vkladá nové písmeno g), ktoré znie: "zabezpečovanie vysielania prostredníctvom regionálnych televíznych štúdií a rozhlasových štúdií v rozsahu najmenej 20 minút denne z každého regionálneho televízneho štúdia a rozhlasového štúdia a podpora a rozvoj regionálnych televíznych štúdií a rozhlasových štúdií, najmä v Banskej Bystrici a Košiciach." Vieme, o čo ide, netreba dodatok. 2. V čl. I § 5 ods. 1 písm. s) sa na konci vkladá čiarka, pripájajú sa tieto slová: "aj s prihliadnutím na podporu pôvodnej slovenskej tvorby". Hovoríme o symfonickom orchestri, ktorý je vlastne v rozhlase a hovoríme nielen o symfonickom orchestri, ale hovoríme eventuelne o ďalších hudobných telesách. 3. V čl.1 § 6 úvodnej vete a v § 17 ods. 3 písm. b) deviatom bode sa slová „písm. g)” nahrádzajú slovami „písm. h)”. Legislatívne zdôvodnenie. 4. V čl. 1 § 10 ods. 1 písm. h) sa za slovo „ ukazovateľov,” vkladajú slová „s prihliadnutím na potreby Slovenskej televízie a Slovenského rozhlasu”. V čl. 1 § 12 za slovom „rozsahu” vypúšťa čiarka a slová „voči ktorému nebolo vydané právoplatné rozhodnutie o jeho oddlžení podľa osobitného predpisu". V čl. 1 § 13 sa za odsek 1 vkladá nový odsek 2, ktorý znie: "(2) Ak členovi rady uplynulo funkčné obdobie a nedošlo k vymenovaniu alebo zvoleniu nového člena rady, doterajší člen rady vykonáva svoju funkciu člena rady až do vymenovania alebo zvolenia nového člena rady”. 7. V čl. 1 § 13 ods. 2 sa slová „b) až g) nový člen rady je vymenovaný alebo zvolený na zvyšok funkčného obdobia toho člena rady, ktorého vo funkcii nahradil” nahrádzajú slovami „b) až f), nový člen rady je vymenovaný alebo zvolený na nové funkčné obdobie”. Veľmi v krátkosti, aby sa nestávalo, že keď niekto týždeň pre ukončením svojho mandátu odíde z rady, v tomto prípade ten proces by musel byť taký z hľadiska súčasného zákona, že my vlastne na zvyšok toho obdobia do konca mandátu volíme iného človeka. Zle. To znamená mesiac, dva týždne, proste, proste zle. Ide o to, aby ten nový člen sa stal novým funkčným členom rady a aby bol teda zvolený na nové funkčné obdobie, to znamená na plné obdobie štyroch rokov. 8. V čl. 1 § 14 ods. 1 písm. a) sa slová „§ 13 ods. 1 a 2” nahrádzajú slovami „§ 13 ods. 1, a § 12 ods. 2 neustanovuje inak”. 9. Doterajšie písmená f) a g)... (Prerušenie vystúpenia predsedajúcim.) Šimečka, Michal, podpredseda NR SR Pán poslanec, ja sa ospravedlňujem, že vás prerušujem, ale ak podávate pozmeňovací návrh, tak ak ma pamäť neklame, tak to má špecifické pravidlá, podľa ktorých to treba povedať, že v tejto chvíli čítam text pozmeňovacieho návrhu v celku. Myslím, že oni to potom, že potom to môže byť problém legislatívno-technický. Jarjabek, Dušan, poslanec NR SR Ospravedlňujem sa, chcel som nám ušetriť čas, ale zrejme to nepôjde, takže ešte raz, ak dovolíte, nedá sa nič robiť. Čiže ešte raz od začiatku. V čl. 1 § 5 ods. 1 sa za písmeno f) vkladá nové písmeno g), ktoré znie: „g) zabezpečovanie vysielania prostredníctvom regionálnych televíznych štúdií a rozhlasových štúdií v rozsahu najmenej 20 minút denne z každého regionálneho televízneho štúdia a rozhlasového štúdia a podpora a rozvoj regionálnych televíznych štúdií a rozhlasových štúdií, najmä v Banskej Bystrici a Košiciach,". Doterajšie písmená g) až x) sa primerane preznačia. V čl. 1 § 5 ods. 1 písm. s) sa na konci vkladá čiarka a pripájajú sa tieto slová: „aj s prihliadnutím na podporu pôvodnej slovenskej tvorby”. V čl.1 § 6 úvodnej vete a v § 17 ods. 3 písm. b) deviatom bode sa slová „písm. g)” nahrádzajú slovami „písm. h)”. V čl. 1 § 10 ods. 1 písm. h) sa za slovo „ ukazovateľov,” vkladajú slová „s prihliadnutím na potreby Slovenskej televízie a Slovenského rozhlasu,”. V čl. 1 § 12 ods. 1 sa za slovom „rozsahu” vypúšťa čiarka a slová „voči ktorému nebolo vydané právoplatné rozhodnutie o jeho oddlžení podľa osobitného predpisu)" Poznámka pod čiarou k odkazu 26 sa vypúšťa. Nasledujúce odkazy a poznámky pod čiarou k týmto odkazom sa primerane preznačia. V čl. 1 § 13 sa za odsek 1 vkladá nový odsek 2, ktorý znie: „(2) Ak členovi rady uplynulo funkčné obdobie a nedošlo k vymenovaniu alebo zvoleniu nového člena rady, doterajší člen rady vykonáva svoju funkciu člena rady až do vymenovania alebo zvolenia nového člena rady.”. Doterajšie odseky 2 a 3 sa primerane preznačia. V čl. 1 § 13 ods. 2 sa slová „b) až g) nový člen rady je vymenovaný alebo zvolený na zvyšok funkčného obdobia toho člena rady, ktorého vo funkcii nahradil” nahrádzajú slovami „b) až f), nový člen rady je vymenovaný alebo zvolený na nové funkčné obdobie”. V čl. 1 § 14 ods. 1 písm. a) sa slová „§ 13 ods. 1 a 2” nahrádzajú slovami „§ 13 ods. 1, ak § 12 ods. 2 neustanovuje inak”. V čl. 1 § 14 ods. 1 sa vypúšťa písmeno e). Doterajšie písmená f) a g) sa primerane preznačia. V čl. 1 § 14 ods. 3 sa slová „b) až e) a g)” nahrádzajú slovami „b) až d) a f)” a slová „c) až e)” sa nahrádzajú slovami „c) a d)”. V čl. 1 § 14 ods. 5 v úvodnej vete sa slová „b) až g)” nahrádzajú slovami „b) až f)”. V čl. 1 § 13, § 15, pardon, ods. 3 sa za slovo „výške” vkladá slovo „dvojnásobku”. V čl. 1 § 17 ods. 2 sa slová „jedného pre Slovenskú televíziu a jedného pre Slovenský rozhlas” nahrádzajú slovami „ktorými sú riaditeľ Slovenskej televízie a riaditeľ Slovenského rozhlasu”. V čl. 1 § 18 ods. 1 písm. b) sa za slovom „rozsahu” vypúšťa čiarka a slová „je bezúhonná a spĺňa podmienku, že voči nej nebolo vydané právoplatné rozhodnutie o jeho oddlžení podľa osobitného predpisu,” sa nahrádzajú slovami „a je bezúhonná”. V čl. 1 § 18 ods. 6 sa slovo „štvornásobku” nahrádza slovom „päťnásobku”. V čl. 1 § 20 ods. 1 sa vypúšťa písm. e) Doterajšie písmená f) a g) sa primerane preznačia. V čl. 1 § 30 ods. 8 sa slová „za zástupcu štatutárneho orgánu možno vymenovať osobu, ktorá vykonáva pred účinnosťou tohto zákona funkciu zástupcu generálneho riaditeľa Rozhlasu a televízie Slovenska. Ak osoba podľa prvej vety odmietne vymenovanie do funkcie zástupcu štatutárneho orgánu, predseda Národnej rady vymenuje zástupcu štatutárneho orgánu zo zamestnancov Slovenskej televízie a rozhlasu.” nahrádzajú slovami „za zástupcu štatutárneho orgánu možno vymenovať osobu, ktorá spĺňa podmienky podľa § 18 ods. 1 písm. b) až d).” a na konci poslednej vety sa vkladá čiarka a pripájajú sa tieto slová: „ktorých výška plnenia presahuje sumu 200-tisíc eur vrátane dane z pridanej hodnoty”. V čl. 1 § 30 ods. 9 sa vypúšťajú slová „zo zamestnancov Slovenskej televízie a rozhlasu” a na konci sa pripája táto veta: „Za zástupcu štatutárneho orgánu podľa predchádzajúcej vety možno vymenovať osobu, ktorá spĺňa podmienky podľa § 18 ods. 1 písm. b) až d) V čl. 5 sa slová „dňom vyhlásenia” nahrádzajú slovami „1. júla 2024”. Dámy a páni... (Prerušenie vystúpenia predsedajúcim.) Šimečka Michal, podpredseda NR SR Pán poslanec, ospravedlňujem sa, ak ste skončili s čítaním textu pozmeňovacieho návrhu, tak vám musím ukončiť vaše vystúpenie, inak by tie pozmeňovacie návrhy neboli platné, pretože podľa rokovacieho poriadku v momente, keď dočítate ten text tých pozmeňovacích návrhov, tak musíte skončiť. Všetky vysvetlenia, odôvodnenia mali byť predtým. Čiže keby ste teraz pokračovali, tak vlastne by celé vaše pozmeňovacie návrhy boli znehodnotené. SMER má ešte čas, ale už sú tam prihlásení, predpokladám, iní poslanci, ale môžete sa prihlásiť asi na faktické poznámky a podobne. Ale do zoznamu rečníkov už sú prihlásení iní poslanci. (Ruch v sále.) Tak ešte, ešte pánovi poslancovi, prosím, zapnite mikrofón, ešte je tam legislatívny dodatok, teda dodatok k pozmeňovacím návrhom. Ešte číta pozmeňovacie návrhy. Jarjabek, Dušan, poslanec NR SR Ďakujem. Ďakujem pekne. Len ak dovolíte, len dve vety ešte. Žiadam vyňať na samostatné hlasovanie vzhľadom na bod 14 podaného pozmeňujúceho návrhu. To je legislatívna pripomienka. A ešte by som poprosil potom hlasovať o všetkých týchto návrhoch spoločne, aby sme sa nezdržiavali. Myslím, že všetko som povedal, čo som povedať mal a, samozrejme, sa prihlásim do rozpravy v ďalšom kole. Ďakujem pekne.